Publication: Magyar Közlöny
Issue: MK-2000-124 (Year: 2000, Number: 124)
Era: 1990-2004
Section: Az Alkotmánybíróság már a 26/1997. (IV. 25.) AB határozatában kimondta, hogy az önkormányzati rendeletalkotással szembeni lényeges követelményként fogalmazható
Paragraph Index: 953

Az Alkotmánybíróság már a 26/1997. (IV. 25.) AB határozatában kimondta, hogy az önkormányzati rendeletalkotással szembeni lényeges követelményként fogalmazható 2000/124. szám meg — más kritériumok mellett — az is, hogy a közszolgáltatás díja az átalányjellegtől a ténylegesen ellátott szolgáltatás értékéhez közelítsen. (ABH 1997. 482, 486.) Ezt az elvet a rendeletalkotás során — ideértve a szemétszállítási díj meghatározására irányuló szabályok megalkotását is — a képviselő-testületek nem hagyhatják figyelmen kívül. Ez az elv, valamint az idézett Ptk.-beli szabályok erősítik az önkormányzatokkal szemben azt a követelményt, hogy a képviselő-testületek a szemétszállítási díj meghatározásakor a díj összegét a tényleges szemétkibocsátáshoz és az elszállított szemét mennyiségéhez kössék.

Source: https://magyarkozlony.hu/hivatalos-lapok/12ea2d2acdbbb673ff8662679aa1cccb73d12bfd/dokumentumok/ae40ac9d2a3fc4d42c3888a63f9efbf4828bb578/letoltes